EH Bildu Nafarroa talde parlamentarioari atxikia dagoen foru parlamentari Domingo González Martínez jaunak 10-22-PES-00075 galdera aurkeztu du, idatziz erantzutekoa, zeinaren bidez honako informazio hau eskatzen baitu: “

• Osasunbideko ospitaleetako eta ospitalez kanpoko larrialdietako langileek ba al dute prestakuntzarik menperakuntza kimikoaren kasu susmagarriak detektatzeko?

• Ba al da jarduketa-protokolorik menperakuntza kimikoaren kasuetarako edo halakorik izan dela susmatzen denerako, kasu horiek konfirmatzeko neurriak garatzeko eta epaileari helarazteko? Hala bada, zein da protokoloa?

• Halako kasuetarako jarduketa-protokolorik ez badago, zer prozedura jarraitzen da biktimen arreta bermatzeko eta legearen arabera erabili ahal izateko ebidentziak biltzeko?”. Hona hemen Nafarroako Gobernuko Osasuneko kontseilariak horretaz ematen dion informazioa:

* Osasunbideko ospitaleetako eta ospitalez kanpoko larrialdietako langileek ba al dute prestakuntzarik menperakuntza kimikoaren kasu susmagarriak detektatzeko?

Guk dakigula, orain arte ez da berariazko prestakuntzarik izan inongo esparrutan.

Izan da emakumeen kontrako indarkeria detektatzeko prestakuntza.

* Ba al da jarduketa-protokolorik menperakuntza kimikoaren kasuetarako edo halakorik izan dela susmatzen denerako, kasu horiek konfirmatzeko neurriak garatzeko eta epaileari helarazteko? Hala bada, zein da protokoloa?

Nafarroako Ospitale Unibertsitarioko eta García Orcoyen Ospitaleko larrialdi zerbitzuetan badute jarduketa-protokoloa.

Reina Sofía Ospitalean badute emakumeen kontrako indarkeriaren eta/edo sexu erasoen aurrean jarduteko prozedura, eta laster eguneratu eginen da, Nafarroako Ospitale Unibertsitarioko Larrialdietako algoritmoaren moldaera bat ezarriz.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatua betez.

Iruñean, 2022ko apirilaren 5ean

Osasuneko kontseilaria: Santos Induráin Orduna

(Oharra: Emakumeen kontrako indarkeriaren eta/edo sexu erasoen aurrean jarduteko aipatu prozedura foru parlamentarien eskura dago kudeaketa parlamentarioko Ágora sisteman).